cyanic-selkie/wikianc huggingface dataset:
Christian Olsen Thon
Familie og forretninger
I 1874 kom han til Eidsfoss jernverk som forvalter for verkets daværende eneeier, stadshauptmann Johan Jørgen Schwartz. Olsen Thon og hans familie bodde på gården Bekken ved verket. Mellom 1886 og 1891 solgte Schwartz verket til sin sønn, major Paul Lassen Schwartz, og ingeniørene Olsen Thon og Jacob von der Lippe, som kom til å eie en tredjepart hver. I 1886 ble Jacob von der Lippe løst ut av de to andre, men overtok agenturet for salget av verkets produkter i Kristiania. I 1903 skjøtet de verket med tilhørende eiendommer til et familieaksjeselskap, hvor styret frem til 1959 bestod av én direktør fra hver av deres familier.
Olsen Thon og Schwartz la om produksjonen ved verket til støpegods, i første rekke ovner, og til maskiner og redskaper til landbruket. De reiste nye støperibygninger og utvidet det mekaniske verkstedet med det firedobbelte. I 1899 begynte de også å bygge jernbanevogner i et eget verksted. Tønsberg–Eidsfossbanen åpnet i 1901. Fra 1895 ble verket forsynt med elektrisk kraft fra Eidsfoss kraftverk, så de gamle vannturbinene kunne erstattes med mekanisk motordrift.
Verket eide store skogeiendommer. Olsen Thon var styremedlem i Drammensdistriktets skogeierforening fra 1910 til 1915 (som formann fra 1914 til 1915) og medlem av representantskapet i Borregaard.
Politiske og offentlige verv
Uten at dette vites sikkert, var Olsen Thon antageligvis med på å danne grunnlovsforeningen i Hof i 1883. Høyreorienterte grunnlovsforeninger over hele landet gikk sammen om å danne et sentralstyre, og dermed Høyre som et velgerparti, året etter. Han var styremedlem i Den konstitusjonelle fellesforening for Jarlsberg og Larviks amt (Vestfold Høyre) fra 1893 til 1894 og fra 1898 til 1905, og medlem av Høyres sentralstyre fra 1910 til 1915, en tid som viseformann. Ved overgangen til flertallsvalg i enmannskretser ved stortingsvalget i 1906, ble han formann i den liberal-konservative foreningen i Skoger krets.
Han var 4. varamann til Stortinget fra Jarlsberg og Larviks amt fra 1901 til 1903, og ble et naturlig valg som representant ved Høyres seier i amtet ved stortingsvalget i 1903. Han satt i Stortingets sosialkomité. Han var ønsket av partiet å fortsette, og ble beskrevet som «en meget dyktig, kunnskapsrik, livserfaren, rettsindig og kirkelig interessert mann, vel inne i merkantile forhold og med god kjennskap til arbeidernes kår», men frabad seg gjenvalg i 1906.
Han var medlem av det første forstanderskapet i Hof sparebank.
Død, begravelse og etterslekt
Han døde av hjerneblødning i 1919, nesten 75 år gammel, og ble begravet fra Eidsfoss kirke.
På gravminnet er han benevnt som Christian Olsen Thon. Han brukte navnet Thon, etter gården, som slektsnavn frem til 1872, deretter bare Olsen. Hans etterkommere bruker slektsnavnet Thon: Sønnene Stener, Christian og Harald Thon ble i tur direktører ved Eidsfoss verk.
Æresbevisninger
Han ble tildelt Medaljen for borgerdåd i 1913 og 7. juni-medaljen i 1906.
Scython
Scython er en slekt av biller som ligner smellere (Elateridae).
Utseende
Avlange råtevedbiller. Disse artene kan være ganske fargerike.
Levevis
Artene har larver som utvikler seg i død ved.
Utbredelse
Slekten er kjent fra Laos i vest til Ny-Guinea i øst.
Systematisk inndeling
Listen er trolig ufullstendig.
Laccoporus
Laccoporus er en slekt av biller som tilhører familiegruppen vannkalver.
Utseende
En nokså liten (4-5 millimeter), oval, matt gulbrun vannkalv. Undersiden er svart, beina gulaktige.
Levevis
Både de voksne billene og larvene, er  rovdyr. Larvestadiene er i ferskvann. De voksne vannkalvene flyr godt og kan derfor påtreffes et stykke fra vannet. Vannkalvene svømmer raskt med symmetriske bevegelser, det vil si at begge beina i et par går framover og bakover samtidig. Glansvannkalver har ikke gjeller og er avhengige av å hente oksygen fra luften. Man kan se både voksne og larver hengende fra vannoverflaten, der bare bakkroppsspissen bryter overflatehinna. De voksne billene lagrer luft under dekkvingene.
Utbredelse
Arten er bare kjent fra Tibet.
Systematisk inndeling
Arten bør muligens plasseres i slekten Laccophilus.
Cyril Seedhouse
Seedhouse vant en olympisk bronsemedalje i friidrett under OL 1912 i Stockholm. Han var med på det britisk laget som kom på tredjeplass på 4 x 400 meter bak USA som vant med ny verdensrekord 3.16,6 og Frankrike. Det var åtte lag som deltok på stafetten, tre semifinaler der vinnerne gikk til finalen. Løperne på det britiske laget i finalen, 15. juli 1912 var, Ernest Henley, George Nicol, Seedhouse og James Soutter.
Frydenlundgata (Oslo)
Frydenlundgata (1A–19, 2A–14B) er en gate på St. Hanshaugen i Oslo. Den går fra Dalsbergstien til Ullevålsveien ved parken St. Hanshaugen. Den fikk sitt navn i 1871 og er oppkalt etter løkka Frydenlund.
Frydenlundgata er en kort gate som går parallelt med Schwensens gate fra Dalsbergstien til Ullevålsveien.
Patrycja Kulwińska
Patrycja Kulwińska (født 31. mars 1989 i Gdańsk) er en polsk profesjonell håndballspiller som spiller for den polske klubben Vistal Gdynia og det polske håndballandslaget.
Hun ble blant annet tatt ut til å representere Polen under håndball-VM for kvinner i 2015 i Danmark.
Henry Addington
Henry Addington, 1. vicomte Sidmouth, (født 30. mai 1757, død 15. februar 1844) var en britisk torypolitiker. Han var statsminister fra 1801 til 1804. Han er best kjent for å ha fått i stand traktaten i Amiens i 1802, en slags fred med Napoleons Frankrike, som markerte slutten på den andre koalisjon under revolusjonskrigene. Da traktaten brøt sammen gjenopptok han krigen, men han var uten allierte og gjennomført en relativt svak defensiv krig, i forkant av det som skulle bli den tredje koalisjonskrigen. Han ble tvunget fra kontoret i favør av William Pitt den yngre, som ble foretrukket framfor Addington som statsminister. Addington er også kjent for sin nådeløse og effektive aksjoner mot dissidenter i løpet av en tiårs tid som innenriksminister fra 1812 til 1822. Han er den som har sittet lengst i det embedet siden det ble opprettet i 1782.
Sprengverk
Et sprengverk er en struktur hvor lasten blir tatt opp av de underliggende støttende diagonalene rettet mot midten (rette eller buete skråstagstøtter) og overført til forankringene. Opprinnelig var dette trekonstruksjoner.
Denne byggkonstruksjonen er også brukt i stålbruer og betongbruer. Det skilles mellom hengverk, hvor lasten henger under bærekonstruksjonen, og sprengverk, hvor vekten hviler på bærekonstruksjonen.
Det finnes også doble hengeverk eller hengesprengverk, som er en kombinasjon av sprengverk og hengverk og gjør større spennvidder mulig.
Alfhild Jentoft
Alfhild Jentoft (født 19. januar 1874 i Fredrikstad) var en norsk skuespillerinne.
Alfhild Jentoft var datter av apoteker Hans Peter Lund Jentoft og Olga Katharina Olsen.
Alfhild Jentoft knyttet seg ved utgangen av 1898 til Den nationale Scene i Bergen på elevengasjement. Hun debuterte samme sted våren 1899 i rollen som Anna Borgen i Stor Skrøbelighed. Hennes tilkning av rollen som Rikke i Amalie Skrams Agnete ble blant annet omtalt på følgende måte: «Alfhild Jentoft gjorde som Ulfsens mishandlede kone det bedste hun har gjort paa vor Scene, ialfald skabte hun her virkelig en Skikkelse, selv om den kunde være noget overfladisk og have mest i det ydre.»
I 1903 sluttet Jentoft ved Den nationale Scene på grunn av sykdom. Hun fikk en periode økonomisk understøttelse av teatret til sanatorieopphold.
I 1905 sluttet hun seg til teaterdirektør Olaus Olsens trupp.
Heinrich August Grosch
Heinrich August Grosch (født 26. februar 1763 i Lübeck i Tyskland, død 6. juli 1843 i Christiania) var kobberstikker og maler og arbeidet som lærer ved Den kgl. Tegneskole i Christiania. Gjennom sin lærergjerning og utgivelser ble han en viktig forløper for det norske landskapsmaleriet. Tyngdepunktet i hans kunstneriske arbeide var romantiske motiver utført som kobberstikk eller som akvatintetsning.
Han var far til arkitekt Christian H. Grosch.
I Danmark og i Norge
Etter Kunstakademiet forsøkte Grosch seg på flere områder for å forsørge seg selv og familien. Han hadde giftet seg i København og fikk etter hvert flere barn. Grosch tok oppdrag som teatermaler og malte panoramaer fra dansk historie. Han satte seg inn i akvatintteknikken og utførte trykk etter malerier fra Christian August Lorentzen og Erik Pauelsens reiser i Norge. Men dette var ikke nok til å klare seg på og han gikk konkurs i 1805.
Noen år senere, i 1810, mottok han støtte av Frederik VI til å reise til Norge og han utførte flere tegninger på reisen. Etter en kort retur til København tok han med seg familien og bosatte seg i Fredrikshald. Her opprettet han en tegneskole før han flyttet til Christiania i 1817.
Oseaniamesterskapet i basketball for menn 1991
Oseaniamesterskapet i basketball for menn 1991 ble arrangert i Wellington og Palmerston North på New Zealand i 1991.
Heinrich August Grosch
I Danmark og i Norge
Han var medstifter av Den kongelige Tegneskole i Christiania i 1818 og arbeidet som tegnelærer ved skolen fra 1819 til 1840, da han gikk av nesten 78 år gammel. Han søkte Stortinget om pensjon, men dette ble avslått. Sønnen betalte faren pensjon av egne midler og lot han leve i den tro at den var blitt innvilget av det offentlige.
Spiritanerne
Spiritanerne, eller Helligåndsfedrene (fransk: Congrégation du Saint-Esprit, latin: Congregatio Sancti Spiritus sub tutela Immaculati Cordis Beatissimae Virginis Mariae) er en katolsk misjonskongregasjon opprettet i 1703 i Paris i Frankrike.
Ordenen begynte som et presteseminar. I 1730-årene begynte man derfra å sende ut misjonærer til de da franske deler av Canada, Ny-Frankrike. De møtte hard motstand under den franske revolusjon og var da nær ved å bli oppløst. Ordenen fikk nytt liv tidlig på 1800-tallet da abbeden François Libermann (1802-1852), en jødisk konvertitt fra Alsace, startet opp virksomheten igjen.
Liebermann grunnla også Maria hellige hjertes selskap, som misjonerte blant tidligere slaver.
I 1948 ble de to kongregasjoner sammenslått til én, som ble utviklet til en fremgangsrik misjonsorganisadjon særlig i Vestafrika. Spiritanerne ble utbredt over hele Europa og Amerika selv om dens misjonærer for det meste var franske.
I de afrikanske misjoner oppfordret Liebermann sine misjonærer til å forsøke å tilpasse seg de stedlige afrikanske kulturer og ikke oppføre seg som oversittere. De forsøkte også å utdanne prester i Afrika. Det var im,idlertid vanskelig på grunn av latinen og den katolske kirkes krav om sølibat for sitt presteskap, noe somm ikke lokket til seg de store skarer.
Marcel Lefebvre, St. Pius X-broderskapets grunnlegger, var spiritaner og misjonær i Senegal der han ble først apostolisk vikar og senere den første erkebiskopen av Dakar. Lefebvre var ordenens øverste leder fra 1962 til 1968.
Spansk åpning, berlinerforsvaret
Berlinerforsvaret (også kalt berlinmuren, ECO C65-67) er en variant av sjakkåpningen spansk åpning som oppstår etter trekkene
På første halvdel av 1800-tallet ble åpningen undersøkt teoretisk av spillere innen berlinerskolen. Noen tiår senere brukte sentrale spillere som Adolf Anderssen, Johannes Zukertort og Emanuel Lasker forsvaret i praktisk spill, noe som førte til at det ble en svært populær variant.
På 1900-tallet ble berlinerforsvaret i liten grad brukt, men ble dratt fram i lyset igjen etter at Vladimir Kramnik med hell brukte det som et remisvåpen de gangene han spilte med svarte brikker mot Garri Kasparov under VM i sjakk i år 2000.
Parfait Bizoza
Parfait Bizoza (født 3. mars 1999) er en norsk-burundisk fotballspiller som spiller for den danske klubben.
Oseaniamesterskapet i basketball for menn 1993
Oseaniamesterskapet i basketball for menn 1993 ble arrangert i Auckland på New Zealand i 1993.
Microtrigonus
Microtrigonus er en slekt av biller som ligner smellere (Elateridae).
Utbredelse
Slekten er utbredt i Sør-Amerika (Brasil, Fransk Guyana).
Systematisk inndeling
Listen er ufullstendig.
Oseaniamesterskapet i basketball for menn 1995
Oseaniamesterskapet i basketball for menn 1995 ble arrangert i Sydney i Australia i 1995.
Tomolamia
Tomolamia er en slekt av biller som tilhører den artsrike underfamilien Lamiinae i familien trebukker (Cerambycidae).
Levevis
Disse billene har larver som lever i død ved av løvtrær, ofte like under barken.
Utbredelse
Slekten er utbredt i Sentral- og Vest-Afrika.
Namolius
Namolius er en slekt av biller som ligner smellere (Elateridae).
Utbredelse
Slekten er utbredt i Sør-Amerika (Fransk Guyana).
Keto
Keto (gresk: Κητώ, Kētō, «havmonster»; latin: Ceto) er havgudinne i gresk mytologi, datter av Pontos (Havet) og Gaia (Jorden). Keto ble ved ulike steder og tider også kalt for Krataiis (gresk: Κράταιις, fra κραταιίς, «mektig») og Trienos (Τρίενος, fra τρίενος, «innenfor tre år»), Lamia («haien») og har tidvis blitt slått sammen av moderne forskere med gudinnen Hekate som også hadde Trienos og Krataiis som tilnavn/beskrivende epiteter. Som en mytologisk figur er Keto mest kjent for å føde sin ektemann og bror Forkys en rekke forferdelige uhyrer, blant annet Gorgonene og Graiene, kollektivt kjent som forkydene.
Denne gudinnen må ikke forveksles med den mindre betydningsfulle okeaniden med samme navn Keto — som opptrer i Hesiods Theogonien («Gudenes tilblivelse») som en adskilt figur — etter med ulike andre myteologiske vesener som er referert til ketoer (flertall ketea); det er en generelt betegnelse for et havmonster på gammelgresk.
Ketos religiøse rolle var å være gudinne over de store vesener i havets dyp, hvaler, store haier og andre sjøuhyrer. Asteroiden 65489 Ceto er navngitt etter henne, og dens satellitt etter Forkys.
Keto i antikkens tekster
Hesiods Theogonien lister opp barna til Forkys og Keto som Ekhidna (Ἔχιδνα; «hunn-slange»), gorgonene (søstrene Medusa, Stheno og Euryale); graierene (Enyo, Deino og Pemfredo); og draken Ladon. Dette avkommet synes å være konsistente på tvers av kildene, bortsett fra Ladon som tidvis ble sitert som et barn av Ekhidna og Tyfon, og er da Forkys og Ketos barnebarn.
Pseudo-Apollodorus' Bibliotheca og Homer viser til havmonsteret Skylla som en datter av Krataiis og hvor Bibliotheca spesifiserer at hun også var Forkys' datter. Bibliotheca refererer også til Skylla som datter av Trienos, således antyder at både Krataiis og Trienos er Keto. Apollonios Rhodios siterer Skylla som datter av Forkys og av en sammensmeltet Krataiis-Hekate. Den greske poeten Stesichoros fra Sicilia refererte til Skylla som en datter av Forkys og Lamia (muligens oversatt som «haien» og refererer da til Keto framfor den mytologiske libyske dronning).
Skolia («kommenterer») på Apollonios Rhodios siterer Forkys og Keto som foreldre til hesperidene, men denne påstanden er ikke gjentatt i noen andre antikke kilder. Homer viser til Thoosa, mor til kyklopen Polyfemos med Poseidon, som en datter av Forkys uten at en mor navngis, men det kan da antas Keto var moren.
Keto i populærkulturen
Plinius den eldre nevner dyrkelsen av «sagnomsuste Keto» ved Joppa (dagens Jaffa i en enkelt referanse umiddelbart etter at han nevner Andromeda, en kvinnefigur i gresk mytologi som ble lenket til en klippe for å bli spist av et sjømonster, men som ble reddet av helten Persevs. Det er en mulighet for at det var en kult ved Joppa for et havvesen kalt for Keto. En alternativ forklaring er at Plinius eller hans kilde har feiltolket navnet som cetus. Eller at det er den syriske gudinnen Derketo.
Keto opptrer også som figur i den amerikanske forfatteren Rick Riordans ungdomsroman Mark of Athena (2012) i hans bokserie Heroes of Olympus. Her driver Keto og hennes bror Forkys, skrevet som Phorcys, en form for sirkus med havmonstre og andre mytologiske undervannsmonstre kalt for «døden i de dype hav» i et amerikansk akvarium i Georgia. Percy Jackson, Frank Zhang og Coach Gleeson Hedge blir angrepet der av Phorcys, og Coach Hedge sparker Keto i hodet og unnslipper med Percy og Frank. Det gjør Keto rasende og sendte av sted en gigantisk leddyr, en form for veldig stor skolopendere, men de overvinner den. Deretter er Keto ikke nevnt.
Wiedemann-Franz’ lov
Wiedemann-Franz' lov sier at forholdet mellom termisk og elektrisk ledningsevne er omtrent det samme for forskjellige metall og øker proporsjonalt med temperaturen. Denne sammenhengen ble eksperimentelt etablert av Gustav Wiedemann og Rudolph Franz på midten av 1800-tallet. Variasjonen med temperaturen ble funnet noe senere av Ludvig Lorenz.
Loven ble først forklart av Paul Drude i 1900. Han antok at transport av varme og elektrisk strøm skjer ved at elektroner i metaller beveger seg fritt mellom kollisjoner med fastleggende ioner. Denne enkle Drude-modellen fikk et bedre teoretisk grunnlag ved etableringen av kvantemekanikken og dens anvendelse på faststoffysikk. Selv om denne forbedringen ga andre resultat for både den termiske og elektriske ledningsevnen, forble likevel deres forhold tilnærmet det samme og proporsjonalt med temperaturen.
Matematisk formulering
Både den spesifikke, elektriske ledningsevnen σ  og varmeledningskoeffisienten κ  varierer  vanligvis mellom ulike metaller og legeringer. I en serie med eksperiment ble disse størrelsene nøyaktig målt av Wiedemann og Franz for en serie med forskjellige materialer. I 1853 publiserte de resultatene sine som viste at forholdet κ/σ  mellom dem hadde tilnærmet samme verdi.
Denne oppdagelsen ble senere undersøkt av den danske fysiker Ludvig Lorenz som i 1872 konkluderte med at forholdet mellom disse to ledningsevnene er proporsjonalt med den absolutte temperatur T  til materialet. Lovmessigheten som Wiedemann og Franz hadde oppdaget, kunne derfor matematisk formuleres som
med en variasjon på omtrent 10% for temperaturer mellom 0° og 100° Celcius.
Drude-modellen
Etter oppdagelsen av elektronet på slutten av 1800-tallet ble det klart de fleste elektriske fenomen i forskjellige materialer kunne forklares ved at atomer og molekyler inneholdt disse partiklene. Forskjellen mellom gode og dårlige elektriske ledere var avhengig av hvor fritt elektronene kunne bevege seg. Metaller er gode ledere, og det var derfor naturlig å tenke seg at de inneholdt elektroner som i stor grad oppførte seg som en ideell gass.
Skredderåsen
Skredderåsen er et område i den nordlige delen av Moss. Moss kommune kjøpte tomten av Ingar Wankel på Kambo gård og boligbyggingen startet på 1970-tallet.
Wiedemann-Franz’ lov
Drude-modellen
for Lorenz-tallet. Her er kB  Boltzmanns konstant og e er elektronets ladning. Drude selv fant en verdi som var større med en faktor 2 og derfor i god overensstemmelse med de målte verdiene.
Hedwig Maria av Pommern-Wolgast
Hedwig Maria von Pommern-Wolgast (født 19. mars 1579 i Wolgast, død 16. april i 1606 i Loitz) var en tysk prinsesse av Pommern-Wolgast.
Wiedemann-Franz’ lov
Sommerfelds kvanteteori
Elektroner oppfyller Paulis eksklusjonsprinsipp da de er fermioner. Frie elektroner er derfor ikke en ideell gass, men i stedet en Fermi-gass. Det betyr at bare en liten brøkdel av elektronene som befinner seg i et metall, vil bidra til transport av elektrisk strøm og varme. Deres hastighet og varmekapasitet vil også bli annerledes enn i klassisk, kinetisk teori.
Den elektriske og termiske ledningsevnen for frie elektroner ble beregnet i den nye kvanteteorien av Arnold Sommerfeld allerede i 1927. Det resulterende Lorenz-tallet ble
som er bedre i overensstemmelse med de målte verdiene.
Disse beregningene viste også hvorfor Drudes opprinnelige resultat var tilnærmet like godt selv om det var basert på klassisk teori. Denne sier at varmekapasiteten til elektronene skal være når n  er tettheten av elektroner. Den er nesten en faktor 100 for stor ved vanlige temperaturer. Samtidig skal også den gjennomsnittelige hastigheten til elektronene være der m  er massen til ett av dem. Tallverdien av denne er også for stor omtrent med samme faktor. Men da disse to størrelsene opptrer både i teller og nevner til Lorenz-tallet, faller den store faktoren ut slik at den klassiske og den kvantemekaniske verdien for tallet blir omtrent den samme.
Ferrero (andre betydninger)
Ferrero kan vise til:
James Soutter
James Tindal Soutter (født 1. januar 1885, død 8. august 1966) var en britisk friidrettsutøver som deltok under OL 1912 i Stockholm.
Soutter vant en olympisk bronsemedalje i friidrett under OL 1912 i Stockholm. Han var med på det britisk laget som kom på tredjeplass på 4 x 400 meter bak USA som vant med ny verdensrekord 3.16,6 og Frankrike. Det var åtte lag som deltok på stafetten, tre semifinaler der vinnerne gikk til finalen. Løperne på det britiske laget i finalen, 15. juli 1912 var, Ernest Henley, George Nicol, Cyril Seedhouse og Soutter. Han ble utslått i semifinalene på 400 meter.
Gnopernicus
Gnopernicus er en tidligere skjermleser for skrivebordsmiljøet GNOME som var et hjelpemiddel for brukere som var blinde og svaksynte. Første versjon ble lansert 7. desember 2001.
Aarschot
Aarschot (fransk: Aerschot) er en kommune og by i provinsen Flamsk Brabant i Belgia. Kommunen består av fire delkommuner: Aarschot, Gelrode, Langdorp og Rillaar. Kommuen er kjent for sin vin (hagelandsk vin) og øl (aarschotsk brunt). Elva Demer renner gjennom kommunen.
Kremleveien
Kremleveien kan referere til følgende veier i Norge:
Microctenochira
Microctenochira er en slekt biller som tilhører familiegruppen bladbiller (Chrysomelidae).
Utseende
Middelsstore, bredt ovale, blanke, gulbrunlige (i alle fall på døde eksemplarer, levende gjerne grønnlige) skjoldbille, midtpartiet oftest mørkere. Sett fra siden er de jevnt hvelvede. Antennene er trådformede og middels lange. Kroppen er egentlig ganske normalt proporsjonert, med pronotum og dekkvingene er noe utvidet mot sidene slik at de helt dekker oversiden, både hodet og beina er skjult under dette skjoldet. Med utvidelsen blir kroppsformen bredt oval. Pronotum er rundet, dekkvingenes "skuldre" noe framskytende. Kantene av pronotum og dekkvingene danner en nesten kontinuerlig kurve. Oversiden er ganske fint punktert.
Levevis
Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen. I alle fall noen av artene lever på planter i vindelfamilien.
Chad Deering
Chad Deering (født 2. september 1970 i Garland i Texas) er en amerikansk tidligere fotballspiller. Deering har spilt for blant annet Werder Bremen, Schalke 04, VfL Wolfsburg og Dallas Burn. Han spilte totalt 18 landskaper for, inkludert en i Fotball-VM 1998.
Microctenochira
Utbredelse
Slekten er utbredt i den Neotropiske økosonen.
Systematisk inndeling
Den systematiske plasseringen av gruppen skjoldbiller er uavklart, den har tradisjonelt vært regnet som en underfamilie av bladbiller, slik som i denne oversikten. Mens enkelte plasserer den inn som en stamme (tribe) i delgruppe Hispinae, som tradisjonelt har vært regnet som søstergruppe til skjoldbillene, eller motsatt blir Hispinae plassert som en undergruppe (da kalt Hispini) av skjoldbillene.
Sušice
Sušice (tysk: Schüttenhofen) er en by i regionen Plzeň i det sørvestlige Tsjekkia. Den ligger ved elva Otava like nord for fjellområdet Šumava (Böhmerwald). Bykjernen er godt bevart og vernet som Městská památková zóna (byminnesone).
Geografi
Sušice ligger i Svatoborská vrchovina (Svatobor-opplandet), en underenhet av Šumavské podhůří (Böhmerwald-forlandet). Byen ligger i Otava-dalen ved utløpet av Volšovka; nord for Sušice renner Ostružná inn i Otava ved jernbanestasjonen. Sentrum og nedre forstad (Dolní Předmĕstí) er på venstre bredd av elven, øvre forstad (Horní Předmĕstí) på høyre bredd av Otava.
Riksveiene 169 mellom Horažďovice og Kvilda og 171 mellom Běšiny og Čkyně møtes i Sušice, og 187 fra Plánice ender i byen. Nord for byen går jernbanelinjen Horažďovice předměstí – Klatovy.
Historie
Sušice oppsto som en bosetning nær den gullførende Otava-elven. Bosetningen ble trolig grunnlagt rundt 790, men den første skriftlige omtale er fra 1233. På 1100-tallet var Sušice eid av de bayerske grevene av Bogen. Den ble på nytt tilknyttet Böhmen av kong Ottokar II på 1200-tallet og etter 1260 ble den en kongelig befestet by.
Under husittkrigene i første halvdel av 1400-tallet var Sušice en husittisk by. Etter slaget på Det hvite berg ble de fleste eiendommene konfiskert. Ødeleggelsen av byen ble fullført av brann i 1707, da de fleste bygningene brant ned.
I 1683 ble det bygget et barokkapell i det som nå er utkanten av byen. Dette kapellet står fortsatt og er noe festningsaktig i sitt utseende med ytterveggene satt i firkantet formasjon og kapellet plassert i sentrum.
Fram til 1918 var Sušice – Schüttenhoffen en del av det østerrikske monarkiet. Byen var et administrativt sete for distriktet med samme navn, et av de 94 Bezirkshauptmannschaften i Böhmen.
Azali Assoumani
Azali Assoumani (arabisk: غزالي عثماني), (født 1. januar 1959) er komorisk politiker som har vært president i Komorene fra 2016. Han var også president fra 1999 til januar 2002, og på nytt fra mai 2002 til 2006.
Biografi
Assoumani ble født i 1959 i Mitsoudjé sør-vest på øya Grande Comore. Han fikk militær utdanning ved det kongelige militærakademiet i Marokko hvor han ble fallskjermjeger. I 1990 hadde han grad av major og ble en av lederne i det komoriske forsvaret. I 1996 tok han ytterligere utdanning ved et fransk militærakademi og som oberst ble han stabssjef for den nye nasjonale hæren.
Han kom til makten i Komorene etter å ha ledet et statskupp og avsatt president Tadjidine Ben Said Massounde. Han vant presidentvalget i mai 2002 etter at han i henhold til forfatningen gikk av i januar for å kunne stille til valg. Hamada Madi var fungerende president i perioden fram til Assoumani overtok. Den 15. mai 2016 vant han valget på nytt og overtok som president etter Ikililou Dhoinine.
I sin første presidentperiode (1999-2002) klarte Assoumani å samle de tre komoriske øyene til en nasjon igjen etter at øyene Anjouan og Mohéli i 1997 hadde erklært sin uavhengighet fra den største øya Grande Comore. Assoumanis samlingsprosess innebar en ny forfatning for Komorene som ble vedtatt i 2001 og som innebar presidentvalg i 2002. Fram til 2018 har presidentvervet rullert mellom de tre øyene. Et vedtak i 2018 gjorde det mulig for Assoumani å stille til valg på nytt i 2019, et valg hvor han fikk over 60/ av stemmene i første valgomgang.
Krafts gate (Oslo)
Krafts gate (1A–1C, 2A–4) er en gate på St. Hanshaugen i Oslo. Den går fra Frydenlundgata til Colletts gate. Den fikk sitt navn i 1896 og er oppkalt etter topografen Jens Edvard Kraft (1784–1853).
Blepephaeopsis
Blepephaeopsis er en slekt av biller som tilhører den artsrike underfamilien Lamiinae i familien trebukker (Cerambycidae).
Levevis
Disse billene har larver som lever i død ved av løvtrær, ofte like under barken.
Utbredelse
Gruppen er utbredt i Sørøst-Asia.
Oseaniamesterskapet i basketball for menn 1999
Oseaniamesterskapet i basketball for menn 1999 ble arrangert i Auckland på New Zealand i 1999.
Transversalteoremet
Tradisjonen knytter teoremet til den greske matematikeren og filosofen Tales fra Milet, som levde i det sjette århundre før Kristus. Grunnlaget for å knytte teoremet til Tales er usikkert og omdiskutert.
Matematisk formulering
Transversalteoremet er et uttrykk for proporsjonalitet mellom sidelengder i formlike trekanter. To alternative geometrier er vist i figurene under. To rette linjer skjærer hverandre i et punkt A. To andre, parallelle linjer skjærer de to første linjene i punktene B, C, D og E. I den høyre figuren ligger skjæringspunktet A mellom de to parallelle linjene, mens i den venstre har de to parallelle linjene punktet A på samme side. I begge tilfeller er trekantene ADE og ABC likedannete, siden trekantene har parvis like vinkler. Transversalteoremet sier at
Det felles forholdet k kalles linjeforholdet for de to formlike trekantene. Ved enkle algebraiske omforminger kan ligningen teoremet uttrykes på svært mange forskjellige måter:
Fire sommerdager
Fire sommerdager er en norsk TV-film, skrevet og regissert av Espen Thorstenson (hans debut i Fjernsynsteatret). Den ble vist på NRK Fjernsyn 18. april 1972.
Transversalteoremet
Matematisk formulering
Forholdet mellom summen av to vilkårlige linjestykker i den ene trekanten og de tilsvarende i den andre trekanten er dermed lik k. Det samme gjelder for foholdet mellom omkretsene.
Fra teoremet følger det umiddelbart at når en trekant ABC skjæres innvendig av en linje DE parallell med siden AB, så vil sidelengdene være parvis proporsjonale. Teoremet kan også brukes når en trekant har en linje utenfor trekanten, parallell med en av sidene, ved å forlenge de to andre trekantsidene.
Fire sommerdager
Handling
En ung kvinne og hennes vesle datter tilbringer fire fine sommerdager på hytta. De opplever en norsk skjærgårdssommer.
Transversalteoremet
Bevis
Beviset utføres ofte i to steg: Først for tilfellet der sidelengdene i de to formlike trekantene er kommensurable, deretter for tilfellet der sidelengdene er inkommensurable.
Deling av en linje
Transversalteoremet kan brukes til å dele et vilkårlig linjestykke i et gitt forhold. Figuren til høyre viser en deling av et linjestykke AB i tre like deler. Konstruer en normal i A og deretter en parallell til den opprinnelige linjen, gjennom et vilkårlig punkt C. På parallellen, sett av tre nye punkt i avstanden AB: D, E og F. Trekk så en linje gjennom F og B. Denne skjærer normalen i A i et punkt T. Trekk så linjer gjennom T og punktene D og F. Alle linjene gjennom T deler nå linjestykket AB i tre like deler.
Avstandsbestemmelse
Transversalteoremet kan brukes til å bestemme en avstand som kanskje ikke er mulig å måle direkte. På figuren til høyre kan en tenke seg at det er mulig å måle avstandene AC, FC og FE. Den søkte avstanden er da
Den omvendte setningen
Innholdet i transversalsetningen kan også snus på hodet: Gitt at to vilkårlige linjer krysser en vinkel, og at disse linjene deler vinkelbeina slik at samsvarende linjestykker har et fast forhold. Da er de to rette linjene parallelle.
Historie
I kilder om oldtidens egyptiske matematikk er det få og ingen spor å finne etter kunnskap om formlike trekanter. Rhind-papyrusen inneholder fem problemer knyttet til stigningstall for sideflaten i en pyramide, en teori som kan minne om formlikhet.
Bakgrunnen for at Tales fra Milet i tradisjonen er knyttet til transversalteoremet, er en historie gjenfortalt av gamle kilder i litt ulike varianter. Tales levde i den greske bystaten Milet i det sjette århundre før Kristus. Han er bare kjent gjennom senere omtale, og kildene regnes som svært usikre. Ifølge Proklos sitt sammendrag av Evdemos’ Geometriens historie skal Tales ha reist til Egypt, og fra denne reisen tok han med seg kunnskapen om geometri tilbake til grekerne. På reisen til Egypt skal han ha imponert egypterne med å beregne høyden til en pyramide. Proklos forteller at Tales fant et tidspunkt på dagen da hans egen skygge hadde samme lengde som han selv, og da var det bare å måle lengden av skyggen som pyramiden kastet. Plinius den eldre har en lik fortelling. Denne varianten av historien stiller ikke krav til bruk av formlike trekanter. Derimot forteller Plutark at Tales brukte skyggen fra en vertikal stokk og fant pyramidehøyden fra høyden av stokken samt lengdene av de to skyggen fra stokken og pyramiden.
Polska Hokej Liga 2022/23
Polska Hokej Liga 2022/23 var den 88. sesongen av Polens øverste nivå i ishockey. vant grunnspillet, mens vant sluttspillet.
Transversalteoremet
Historie
Thomas Heath stiller seg tvilende til om Tales har hatt en forståelse av formlikhet for generelle trekanter. Han betrakter versjonen av historien til Proklos og Plinius som den mest troverdige. Selv om Tales skulle ha brukt skyggen fra en stokk på et vilkårlig tidspunkt, strekker ifølge Heath dette seg ikke ut over den typen beregning som blir gjort i Rhind-papyrusen. Det er grunn til å tro at Pytagoras og pytagoreerne utviklet teori for proporsjonalitet, men da strengt tatt gyldig kun for kommensurable størrelser. Dette trenger ikke å ha hindret dem i å bruke resultatet også for inkommensurable størrelser, uten å oppdage grenseoverskridelsen.
En komplett teori for proporsjonalitet, som omfattet både kommensurable og inkommensurable lengder, skal ifølge senere kilder være utviklet av Evdoksos, som levde i det fjerde århundre før Kristus. Teorien er gjengitt i bok V i Euklids Elementer. I bok VI, påstand 2, gir Euklid transversalteoremet.
Tilnavnet «Tales’ teorem» er en relativt ny konstruksjon, og første kjente forekomst er fra en fransk lærebok fra 1882, brukt om transversalteoremet. Historiske referanser ble på slutten av 1800-tallet vanlig brukt i lærebøker. I tyske lærebøker ble navnet «Tales’ teorem» derimot knyttet til halvsirkelteoremet, med første kjente forekomst i 1894. En nyere tolkning er at lærebokforfattere brukte den historisk tilknytningen for å gi teoremene ekstra tyngde. Dette er omtalt som «didaktisk rekonstruksjon» av historien, utført for å tjene læringsformål og ikke for historisk nøyaktighet.
Bridgmanite
Bridgmanite, som kan fornorskes til bridgmanitt, eller (Mg,Fe)SiO3-perovskitt (silikat-perovskitt) er et mineral som finnes under bakken, fra 660 kilometer og ned. Det er trolig jordens mest vanlige mineral. Det er oppkalt etter fysikeren og nobelprisvinneren Percy Williams Bridgman.
Hugo (Minnesota)
Hugo er en by i Washington County i Minnesota. Ifølge folketellingen i 2010 hadde byen 13,332 innbyggere.
Manja Pograjc
Manja Pograjč (født 20. januar 1994) er en slovensk skihopper som representerer SK Zagorje.
Hun debuterte internasjonalt med 36.-plass i kontinentalcupen i Ljubno 6. februar 2007, mens hennes beste resultat er en 11.-plass i Toblach 21. januar 2009.
Pograjč endte på 8.-plass under junior-VM i Zakopane i 2008, mens hun i det første senior-VM for kvinner i Liberec i 2009 ble hun nummer 24 (av 36 deltakere).
Hammatoderus
Utseende
Middelsstore til store (gjerne 15-20 millimeter), brunspraglete trebukker, ofte med hvite flekker på dekkvingene. Antennene er lange, hos hannene gjerne betydelig lengre enn kroppen. Pronotum har en pigg midt på den nokså rette sidekanten. Dekkvingene er avsmalnende bakover med markerte, rettvinklede "skuldre".
Levevis
Disse billene har larver som lever i død ved av løvtrær, ofte like under barken.
Utbredelse
Slekten er utbredt i den neotropiske økosonen.
Berlinerskolen (sjakk)
Berlinerskolen var sju sjakkmestere i sjakklubben Berliner Schachgesellschaft som fikk stor betydning for sjakken i første halvdel av 1800-tallet, spesielt i Tyskland. Alternative navn på gruppa er «den berlinske sjustjerna» (Berliner Siebengestirn) og «pleiadene»).
Medlemmene av møttes to ganger i uka for å studere åpningsteori. F.eks. undersøkte de Berlinerforsvaret teoretisk, en åpning som fikk en renessanse rundt år 2000 da blant andre Vladimir Kramnik og Viswanathan Anand brukte den som remisvåpen.
Mange sterke sjakkspillere på 1800-tallet tok kontakt med «sjustjerna» for å lære av deres ideer. Eksempler er Adolf Anderssen, Max Lange, Jean Dufresne og Carl Jaenisch.
Lara Thomae
Lara Thomae (født 29. april 1993 i Nijmegen) er en nederlandsk skihopper.
Hun debuterte internasjonalt med 48.-plass i kontinentalcupen i Bischofsgruen 12. august 2007, mens hennes beste resultat er en 13.-plass i Notodden 11. desember 2007.
Hun deltok i junior-VM i Zakopane i 2008, Štrbské Pleso i 2009 og Hinterzarten i 2010, der hun endte på hhv. 21.-plass, 20.-plass og 15.-plass.
I 2009 kom hun på 31.-plass under Ski-VM 2009 i Liberec.
Zapiekanka
Zapiekanka er et typisk polsk hurtigmat. Den er en slags sandwich som består vanligvis av en bagett med sopp, skinke og ost. Zapiekanka serveres ofte med ketchup eller majones på. Zapiekanka kalles også «polsk pizza».
Warehouse 13
Warehouse 13 er en amerikansk science fiction-serie som gikk på Syfy fra 2009 til 2014. Serien handler om de to agentene Myka Bering (Joanne Kelly) og Pete Lattimer (Eddie McClintock) fra U.S. Secret Service som arbeider for den amerikanske regjeringens hemmelige Warehouse 13, der magiske overnaturlige objekter lagres.
De første seks episodene av serien var alle blant de ti høyest rangerte seriene på TV-kanalen Syfy, og episode 6, «Burnout», hadde så mye som 4,4 millioner seere, noe som gjorde TV-serien til Syfys til da mest sette.
Figurer fra TV-serien Eureka, også vist på Syfy i USA, har krysset over til Warehouse 13 og omvendt, og figurer fra Warehouse 13 har krysset over til Alphas.
Handling
TV-serien følger agentene Myka Bering (Joanne Kelly) og Pete Lattimer (Eddie McClintock) fra U.S. Secret Service som arbeider for den amerikanske regjeringens hemmelige Warehouse 13, der magiske overnaturlige objekter lagres. Lageret er lokalisert i Sør-Dakota, og fra starten av ser de to agentene på oppdraget som en form for straff. Etter som de jobber med å skaffe til veie magiske objekter, begynner de å innse at det de jobber med er veldig viktig. I sesong 1, episode 5, møter de Claudia Donovan (Allison Scagliotti), som leter etter sin savnede bror. Fra sesong to blir hun en del av teamet som det teknologiske alibiet til lageret. I sesong 3, episode 1, blir også Steve Jinks (Aaron Ashmore), en agent fra Bureau of Alcohol, Tobacco, Firearms and Explosives, med på laget.
Produksjon
TV-kanalen, den gangen under navnet SciFi, bestilte opprinnelig en totimers pilotepisode skrevet av Farscape-skaperen Rockne S. O'Bannon, produsenten fra Battlestar Galactica Jane Espenson og D. Brent Mote. Jace Alexander endte opp med å regissere en revidert versjon skrevet av Espenson, Mote og produsent av Blade: The Series, David Simkins SciFi bestilte ni episoder den 19. september 2008. Serien hadde premiere i USA den 7. juli 2009.
Rollebesetning
Agenter ved Warehouse 13 ser ut til å bli valgt ut enten på grunn av sin svært høye intelligens (Artie er ekspert på å knekke koder, Myka har fotografisk hukommelse og en nesten leksikalsk kunnskap, Claudia og H.G. Wells er begge oppfinnere), eller på grunn av en eller annen overnaturlig evne (Pete og Mrs. Frederic kjenner på kroppen om noe er i ferd med å skje, Leena kan lese en persons aura og Jinks kan se om en person lyver).
Øistein Sommerfeldt Lysne
Øistein Sommerfeldt Lysne (født 1996 i Bærum ) er en norsk organisasjonsmann, humanist og tidligere e-sportutøver. Lysne var leder i Humanistisk Ungdom fra 2019 til 2021.
Han har gjennom flere år har hatt verv på lokalt og nasjonalt nivå før han tok over ledervervet i organisasjonen.
Innen E-sport spilte Lysne blant annet Heartstone på konkurransenivå for experiMENTAL esports og Riddle esports. Han var i 2018 prosjektleder for Heartstone Championship Tour Oslo som ble arrangert av Polaris Lan Proseries. I 2019 ble Lysne uteksaminert med en bachelorgrad i statsvitenskap fra Universitetet i Sørøst-norge.
Troll i ord
Troll i ord er en norsk filmkomedie fra 1954. Filmen ble regissert av Jon Lennart Mjøen og Olav Engebretsen.
Dalsbergstien (Oslo)
Dalsbergstien (3–21, 2–22F) er en gate ved Bislett, St. Hanshaugen i Oslo. Den går fra Ullevålsveien til Pilestredet. Den er oppkalt etter Jens Dalberg (1748–1813) som eiet Dalbergløkka.
Troll i ord
Handling
Mette Werner fra Danmark mister en hanske under sitt ferie-opphold i Norge, og en rekke merkelige ting begynner snart å gå helt galt for henne etter dette. Men hun har en eldre og veldig overtroisk onkel som påstår at mette er nødt til å finne igjen den savnede hansken sin raskest mulig, for å rette opp i alle problemene hun opplever.
Onkelen hennes foreslår derfor å reise tilbake til fjellene i Norge, hvor Mette møter Ola Bervik - som lærer henne å gå på ski. Men den savnede hansken blir i mellomtiden funnet av en ung nordmann.
Benneches gate (Oslo)
Benneches gate (1-5C, 2-6) er en gate på St. Hanshaugen i Oslo. Den går fra Frydenlundgata til Sofies gate. Den fikk sitt navn i 1896 og er oppkalt etter kjøpmannen Hans Andreas Benneche (1811–1893).
Benneches gate går fra Frydenlundgata og krysser Colletts gate og videre frem til Sofies gate.
Charles Conrad Abbott
Charles Conrad Abbott (født 4. juni 1843 i Trenton, New Jersey, død 27. juli 1919 i Bristol, Pennsylvania) var en arkeolog og naturhistoriker fra USA.
Biografi
Han studerte medisin ved University of Pennsylvania School of Medicine. Under den amerikanske borgerkrigen tjenestegjorde han som kirurg i Union Army. Han ble dr. med. på UPenn i 1865.
I 1876 offentliggjorde han oppdagelsen, som seinere er bekreftet av andre arkeologer, rester av menneskelig tilstedeværelse i Delaware River Valley datert til den første eller “Kansan” istid, og fra tidsrommet før istiden da menneskene antas å ha kommet til det nordamerikanske kontinentet. Fra 1876 til 1889 var han assisterende kurator ved Peabody Museum i Cambridge, Massachusetts, som han tilførte en samling av 20,000 arkeologiske prøver; han ga også fritt til andre arkeologiske samlinger.
Han var fjernmedlem av Boston Society of Natural History, medlem av American Philosophical Society i Philadelphia, og medlem av "den kongelige nordlige antikvarforening" i København. Han død i 1919, 76 år gammel, i Bristol, Pennsylvania, hvor han hadde flyttet etter at hjemmet hans i New Jersey brent ned noen få år tidligere.
Skrifter
Boken hans Primitive Industry: Illustrations of the Hand-work in Stone, Bone, and Clay of the Native Races of the Northern Atlantic Seaboard of America (Salem, 1881) ga detaljerte bevis for nærværet av mennesker før istiden i Delaware Valley, og er et verdifullt bidrag til amerikansk arkeologi. Han var velkjent som en hyppig bidragsyter til American Naturalist, Science, Nature, Science News, og Popular Science Monthly. Han ga også ut mange bøker om utendørsobservasjoner, slik som A Naturalist's Rambles about Home (1884).
Oseaniamesterskapet i basketball for menn 2001
Oseaniamesterskapet i basketball for menn 2001 ble arrangert på New Zealand i 2001.
Samuel E. Wright
Samuel Ernest Wright (1946–2021) var en amerikansk skuespiller og stemmeskuespiller. Han er mest kjent for stemmen til krabben Sebastian i Disneys Den lille havfruen.
Kumarin
Kumarin er et giftig stoff som har en søtlig kanellignende aroma, men danner fargeløse krystaller ved romtemperatur. Kumarin er i en rekke plantearter, eller det er et grunnlag for en rekke andre stoffer.
Neon Ballroom
Neon Ballroom er det tredje studioalbumet av det australske rockbandet Silverchair, utgitt 8. mars 1999.
Kumarin
Organismer som inneholder kumarin
I planter er kumarin oftest bundet opp som et glykosid, der melitosid og asperulosid er et eksempel. Og dette blir omdannet til kumarin slik som dette: + enzymet β-glukosidase → som spontant går over til  og vann.
Neon Ballroom
Sporliste
Alle sanger av Daniel Johns, unntatt "Spawn Again", av Johns og Ben Gillies.
Kumarin
Organismer som inneholder kumarin
Det er en rekke organismer som inneholder kumarin. Den viktigste i menneskets kosthold er kanel (kassiakanel Cinnamomum aromaticum), mens ceylonkanel (Cinnamomum zeylandicum) inneholder lite kumarin. Før var det meste av kanelen ceylonkanel, mens nå er det meste av kanelen den andre.
Vår flygende korrespondent
Vår flygende korrespondent (originaltittel: Arise, My Love) er en amerikansk romantisk komedie fra 1940 regissert av Mitchell Leisen og med Claudette Colbert og Ray Milland i hovedrollene.
Kumarin
Organismer som inneholder kumarin
Ellers så er det også en polsk smakstilsatt vodka, som heter Zubrowka, der kumarin er hovedaromastoffet. Denne vodkaen kan en få kjøpt hos Vinmonopolet. I Zubrowka er det gresset «bison grass», som er oppgitt som krydder i spriten og som strået i flaskene. Dette er det engelske navnet, mens Hierochloe odorata er det vitenskapelige, og som da heter marigras på norsk. Legg også merke til, at organismer som inneholder kumarin, ofte har «odoratus» (bøyd i hannkjønnsform), «odorata» (bøyd i hunnkjønnsform) eller «odoratum» (bøyd i intetkjønnsform) som det andre vitenskapelige navnet, da dette betyr «duftende» eller «aromatisk». Ofte så kan lukten av kumarin være svak som fersk plante, men den tiltar ettersom planten tørker
Her følger den en liste med slekter og arter som inneholder kumarin (merk listen er på ingen måte komplett):
Stoffer basert på kumarin
Det er en rekke stoffer innen planteverdenen og noen utenfor som har kumarin som byggestein. Noen av disse kan bli meget giftige, mens andre er bare svakt giftige. Ett kjent stoff, som blir dannet av anaerob gjæring av kumarinholdige planter, er dikumarol. Dikumarol er to kumarinmolekyler som er koblet i sammen og oksidert. Igjennom denne prosessen har det fått en helt ny egenskap, nemlig at dikumarol meget kraftig hemmer blodets evne til å koagulere. Dette skjer igjennom at dikumarol hemmer resirkulering av vitamin-K. Dette er blant annet observert i kumarinholdige planter, som er befengt med visse typer mugg. Dette er observert i dårlig tørket høy med én eller flere av artene nevnt ovenfor.
Furanokumariner
Ellers så er det en hel gruppe med stoffer kalt furanokumariner. Dette er stoffer som er sterkt representert i skjermblomstfamilien, men en finner også slike stoffer i andre familier slik som rutefamilien. Dette er stoffer som også er oppbygd av furan, foruten kumarin og andre komponenter. Der flere av disse kan gi sår og giftvirkning i kombinasjon med ultraviolett lys. Her kan en se giftvirkning, når en er ute i sollys eller andre kilder til ultraviolett lys, mens symptomene kan forsvinne når en fjerner pasienten fra lyskilden. Ellers har furanokumariner andre cellegiftvrikninger, men disse er oftest milde, mens noen kan ha moderat virkning. Her kan artene i bjørnkjeksslekta nevnes, særlig kjempebjørnekjeks og tromsøpalme De har heller ikke noe med cellegift (cytostatica), man bruker innen kreftbehandling. Her menes det stoffer som kan skade organeller inne i celler eller DNA. Her kan bl.a. angelikin, bergapten, imperiatorin, pimpinellin, psoralen, visnadin og xanthotoksin nevnes. furanokumariner har ofte navn etter bestemte egenskaper, som utseende, historisk eller gjeldende bruksområde eller kilden en har isolert stoffet i fra. Slik som pimpinellin og angelicin er hentet fra planteslekter (kvannslekta (Angelica) og gjeldkarveslekta (Pimpinella som også har arten anis)), xanthotoksin fra sin gule farge (xanthos betyr gul på gresk ) og psoralen er brukt mot psoriasis.